
Budući da radim, na poslu mogu klanjati ***[sabah](https://pitajucene.com/search/sabah/questions/ "Pretraži pitanja o sabah")*** i podne-namaz na vrijeme, a ikindiju, ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** i jacija-namaz naklanjam kada se vratim s posla. Kako se treba zanijjetiti propušteni ***[namaz](https://pitajucene.com/search/Namaz/questions/ "Pretraži pitanja o namazu")***? Allah vas nagradio!


* 
* 
* 
* 
* 
* 
* 

 
Kako se nijjeti klanjanje propuštenog namaza?

Propušteni ***[namaz](https://pitajucene.com/search/Namaz/questions/ "Pretraži pitanja o namazu")*** nijjeti se srcem, kao i namaz koji se klanja u njegovo pravo vrijeme, ali se zanijjeti naklanjavanje. Donošenje nijjeta riječima nema osnovu u sunnetu, ni u praksi ashaba, niti je ijedan od četverice imama rekao da se nijjet donosi riječima. O nijjetu toliko, ali ovdje se mora ukazati na drugu, jako bitnu stvar. Naime, po šerijatu, neopravdano je izostavljati namaze zbog posla. Svaki posao koji ne dopušta obavljanje namaza na vrijeme mora se ostaviti i potražiti drugi koji dopušta redovno klanjanje. Podsjećam sebe i vas na Resulullahovo, sallallahu alejhi ve sellem, obećanje: “Ko nešto ostavi Allaha radi, Allah će mu to boljim zamijeniti.”1


1 Vekia b. Džerrah, u djelu Ez-Zuhd, 3/635, i Ahmed, 15/306, sa ispravnim lancem prenosilaca. Vidjeti: Es-Silsiletud-daifa, 1/62.


 


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


